钦定古今图书集成/理学汇编/文学典/第194卷 > 屠隆鸿苞 > 《论诗》
## 钦定古今图书集成/理学汇编/文学典/第194卷 > 屠隆鸿苞 > 《论诗》

诗道之所为贵者，在体物肖形，传神写意，妙入元中，
理超象外，镜花水月，流霞回风，人得之解颐，鬼闻之
欲泣也。如“西上登雀台，东下望云阙”，“层阁肃天居，驰
道直如发”，“绣甍结飞霞，璇题纳行月”，“秦川雄帝宅，函
谷壮皇居”，“绮殿千寻起，离宫百雉馀”，“连甍遥接汉，飞
阁迥凌虚”，“云日隐层阙，风烟出绮疏”，“宝盖雕鞍金络
马，兰窗绣柱玉盘龙。风射蛟冰千片断，气冲鱼钥九
关开。云间树色千花满，竹里泉声百道飞。仙人六膳
调神鼎，玉女三浆捧帝壶。当轩半落天河水，绕径全
低月树枝。宫中下见南山尽，城上平临北斗悬。往往
花间逢彩石，时时竹里见红泉。九天阊阖开宫殿，万
国衣冠拜冕旒。云里帝城双凤阙，雨中春树万人家。
雪霁山门迎瑞日，云开水殿候飞龙。《长乐》钟声花外
尽，龙池柳色雨中深。英词伟句，冠冕庄严。皇居帝里，
形容壮丽，殆尽如《九州》不足步，愿得凌云翔。逍遥八
纮外，游目历遐荒。披我丹霞衣，袭我素霓裳。华盖纷
掩霭，六龙仰天骧。曜灵未移景，倏忽造昊苍。远游临
四海，俯仰观洪波。大”鱼若曲陵，承浪相经过。灵鳌戴
方丈，神岳俨嵯峨。仙人翔其隅，玉女戏其阿。周览倦
瀛壖，况乃凌穷发。川后时安流，天吴静不发。扬颿采
石华，挂席拾海月。溟涨无端倪，虚舟有超越。昏旦变
气候，山水含清晖。清晖能娱人，游子澹忘归。晨策寻
绝壁，夕息在山栖。疏峰抗高馆，对岭临回溪。初篁苞
绿箨，“新蒲含紫茸。海鸥戏春岸，天鸡弄和风。放情凌
霄外，嚼蕊挹飞泉。赤松临上游，驾鸿乘紫烟。左挹浮
丘伯，右拍洪崖肩。杖策招隐士，荒涂横古今。岩穴无
结构，丘中有鸣琴。兹山亘百里，合沓与云齐。隐沦既
已托，灵异居然栖。白日丽飞甍，参差皆可见。馀霞散
成绮，澄江静如练。寒城一以眺，平楚正苍然。”天际识
归舟，云中辨江树。夙龄走远壑，晚莅见奇山。摽峰绛
虹外，置岭白云间。倾壁忽斜竖，绝顶复孤圆。亭高出
鸟外，客到与云齐。残虹挂陕北，急雨过关西。酒榼缘
青壁，瓜田傍绿溪。山川乱云日，楼榭入烟霄。鹤舞千
年树，虹飞百尺桥。鸟道一千里，猿声十二时。官桥祭
酒客，山木女郎祠。迥临飞“鸟上，高出世人间。天势围
平野，河流入断山。山从人面起，云傍马头生。芳树笼秦栈，春流绕蜀城。山随平野尽，江入大荒流。半壁见
海日，空中闻天鸡。四月上太山，石屏御道开。六龙过
万壑，涧谷随萦回。马迹绕碧峰，于今满青苔。飞流洒
绝𪩘，水急松声哀。北眺崿嶂奇，倾崖向东摧。洞门闭
石扇，地底”兴云雷。天门一长啸，万里清风来。日随碧
山转，水合青天流。海风吹不断，江月照还空。岱宗夫
如何？齐鲁青未了。造化锺神秀，阴阳割昏晓。荡胸生
层云，决眦入归鸟。星垂平野阔，月涌大江流。吴楚东
南坼，乾坤日夜浮。浮云连海岱，平野入青徐。野旷天
低树，江清月近人。俯视但一气，焉能辨皇州。鸟道挂
疏影，人家残夕阳。池光不受月，野气欲沉山。气蒸云
梦泽，波撼岳阳城。积水不可极，安知沧海东。千岩万
转路不定，迷花倚石忽已暝。列缺霹雳，丘峦崩摧，洞
天石扇，訇然中开。青冥浩荡不见底，日月照耀金银
台。“秦地故人成远梦，楚天凉雨在孤舟。诸溪近海潮
皆应，独树边淮叶尽流。晓月暂飞千树里，秋河只隔
数峰西。”“风动叶声山犬吠，几家松火隔秋云。”登临山
水，揽结胜概，每一披诵，足当澄怀卧游。如敕勒川阴
山下天，似穹庐笼盖四野。“天苍苍，野茫茫，风吹草低
见牛羊。”“万里赴戎机，关山度若飞。”“朔气传金柝，寒光
照铁衣。朝进东门营，暮上河阳桥。落日照大旗，马鸣
风萧萧。剑门乘险过，阁道踏空行。”山鸟惊吹笛，江猿
看洗兵。战馀落日黄，军败鼓声死。今与山鬼邻，残兵
哭辽水。将军辟辕门，耿介当风立。诸将欲言事，逡巡
不敢入。“黄尘塞路起，走马追兵急。弯弓从此去，飞箭
如雨集。”代马流血死，胡人抱鞍泣。惨惨寒日没，北风
卷蓬根。将军领斗兵，却入古塞门。回首指阴山，杀气
“成黄云，风劲角弓鸣，将军猎渭城。草枯鹰眼疾，雪尽
马蹄轻。闻道黄龙戍，频年不解兵。可怜闺里月，长在
汉家营。死生随玉剑，辛苦向金微。久戍人将老，长征
马不肥。已喜皇威清海岱，常思仙仗过《崆峒》。三年笛
里关山月，万国兵前草木风。车辚辚，马萧萧，行人弓
箭各在腰。爷娘妻子走相送，尘埃不”见咸阳桥。巴童
戍久能番语，胡马调多解汉行。对月夜穷黄石略，望
云秋计黑山程。可怜身死家犹远，汴水东流无哭声。
《七德》《龙韬》开玉帐，千重鼍鼓叠金钲。阴山苦雾埋高
垒，交河孤月照连营。胡沙猎猎吹人面，汉虏相逢不
相见。遥闻鼙鼓动地来，传道单于夜犹战。白首登山
望烽火，黄昏饮马傍“交河。行人刁斗风沙暗，公主琵
琶幽怨多。战士军前半生死，美人帐下犹歌舞。大漠
穷秋塞草腓，孤城落日斗兵稀。身当恩遇常轻敌，力
尽关山未解围。蒲萄美酒夜光杯，欲饮琵琶马上催。
醉卧沙场君莫笑，古来征战几人回。秦时明月汉时
关，武帝长征人未还。但使龙城飞将在，不教胡马度
阴山。‘黄河远上白云间，一片孤城万仞山。羌笛何须
怨杨柳，春风不度玉门关’。”“鸣笳叠鼓拥回军，破虏平
番昔未闻。丈夫鹊印摇边月，大将龙旗掣海云。家散
万金酬士死，身留一剑答君恩。渔阳老将俱回席，鲁
国诸生半在门。誓扫匈奴不顾身，五千貂锦丧胡尘。
可怜无定河边骨，犹是春闺梦里人。”述《边塞征戍》，慷
慨悲壮使人叹。“髀肉复生，唾壶欲裂如。青青河畔草，
绵绵思远道。道远不可思，宿昔梦见之。梦见在我傍，
忽觉在他乡。他乡各异县，展转不可见。长当从此别，
且复立斯须。欲因晨风发，送子以贱躯。上言长相思，
下言久离别。置书怀袖中，三岁字不灭。此物何足贵，
但感别经时。所遇无故物。焉得不速老。乐莫乐兮新
相知，悲莫悲兮生别离。一旦雄图尽千秋，遗令开绮
罗。君不见歌舞妾重来”，“打起黄莺儿。莫教枝上啼。啼
时惊妾梦，不得到辽西。莫以今时宠，能忘旧日恩。看
花满眼泪，不共楚王言。玉阶生白露，夜久侵罗袜。却
下水晶帘，玲珑望秋月。知有前期在，难分此夜中。无
将故人酒，不及石尤风，开箧泪沾臆。见君前日书，夜
阑更秉烛，相对如梦寐。在山泉水清，出山泉水浊。天
寒翠袖薄，日暮倚修竹。情知是死别，且复伤其寒。落
月满屋梁，犹疑照颜色。开帘见新月，即便下阶拜。细
语人不闻，北风吹裙带。三日入厨下，洗手作羹汤。未
谙姑食性，先遣小姑尝。记得初嫁君，小姑始扶床。今
日君弃妾，小姑如妾长。回头语小姑，莫嫁如兄夫。君
泪濡罗巾，妾泪滴路尘。罗巾去在手，今得随妾身。路
尘如得风，得上君车轮。”长相思，在长安，“络纬秋啼金
井阑。天长路远魂飞苦，梦魂不到关山难。长相思，摧
心肝。此曲有意无人传。愿随春风寄燕然，忆君迢递
隔青天。昔时横波目，今作流泪泉，不信妾肠断。归来
看取明镜前。卷取龙须席，从他生网丝。且留琥珀枕，
或有梦来时。苍梧山崩湘水绝，竹上之泪乃可灭。美
人在时花满堂，美人去后馀空床。床中绣被卷不寝，
至今三载闻馀香。香亦竟不灭，人亦竟不来。相思黄
叶落，白露湿青苔。昨日一花开，今日一花开。昨日花
正好，今日花已老，人生不得恒少年。莫惜床头沽酒
钱，请君有钱问酒家。”“君不见，《蜀葵花》，今年花落颜色
改。明年花开复谁在？已见松柏摧为薪，更问桑田变成海。古人无复洛城东，今人还对落花风。杨叶楼中
不寄书，莲花剑上空流血。主人有黍万馀石，浊醪数
斗应不惜。即今相对不尽欢，别后相思复何益。卢家
少妇郁金香，海燕双栖玳瑁梁。九月寒砧催木叶，十
年征戍忆辽阳。白狼河北音书断，丹凤城南秋夜长。
谁为含情独不见，更教明月照流黄。初戴玉冠多误
拜，欲辞金殿别称名。将敲碧落新斋磬，却进昭阳旧
赐筝。一身去国六千里，万死投荒十二年。桂岭瘴来
云似墨，洞庭春尽水如天。花边马嚼金衔去，楼上人
垂玉著看。”“西宫夜静百花香，欲卷珠帘春恨长。斜抱
云和深见月，朦胧树色隐昭阳。”“横江馆前津吏迎，向
余东指海云生。郎今欲渡缘何事，如此风波不可行。”
“杨花落尽子规啼，闻道龙标过五溪。我寄愁心与明
月，随风直到夜郎西。”“奉帚平明金殿开，且将团扇共
徘徊。玉颜不及寒鸦色，犹带昭阳日影来。”“真成薄命
久沉思，梦见君王觉后疑。”火照西宫知夜饮，分明复
道奉恩时。广武城边逢暮春，汶阳归客欲沾巾。落花
寂寂啼山鸟，杨柳青青渡水人。日暮惊沙乱雪飞，傍
人相劝易罗衣。强来前殿看歌舞，共待单于夜猎归。
茨菰叶烂别西湾，莲子花开人未还。妾梦不离江上
水，人“传郎在凤凰山。”“露湿晴花春殿香，月明歌吹在
昭阳。似将海水添宫漏，共滴长门一夜长。”“好去春风
湖上亭，柳条藤蔓系离情。黄鹂久住浑相识，欲别频
啼四五声。”“监宫引出暂开门，随例趋朝不是恩。”“银钥
乍收金锁合，月明花落又黄昏。”“银烛秋光冷画屏，轻
罗小扇扑流萤。”“天街夜色凉如水，卧看牵牛织女星。”
“寂寂花时闭院门，美人相对立琼轩。含情欲说宫中
事，鹦鹉前头不敢言。”“客舍并州已十霜，归心日夜忆
咸阳。无端更渡桑干水，却望并州是故乡。”“劳歌一曲
解行舟，红叶青山水急流。”日暮酒醒人已远，满天风
雨下西楼。“猿啼客散暮江头，人自伤心水自流。同作
逐臣君更远，青山万里一孤舟。”“津桥春水浸红霞，烟
柳风丝拂岸斜。翠辇不来金殿闭，宫莺衔出上阳花。”
“夫戍萧关妾住吴，西风吹妾妾忧夫。一封书信千行
泪，寒到君边衣到无。”描写至情，历历如诉，一字一句，
动魄惊魂。如青丝为笼系，桂枝为笼钩。“头上矮堕髻，
耳中明月珠。”湘绮为下裙，紫绮为上襦。“攘袖见素手，
皓腕约金环，头上金爵钗，腰佩翠琅玗。明珠交玉体，
珊瑚间木难。入门时左顾，但见双鸳鸯。鸳鸯七十二，
罗列自成行。大妇织绮罗，中妇织流黄。小妇无所为，
挟瑟上高堂。芙蓉作”船丝作北斗横天月将落，采
莲渡头碍黄河。”“郎今欲渡畏风波，何以致拳拳”，“绾臂
双金环，何以致殷勤？约指一双银，何以致区区，耳中
双明珠，何以致叩叩，香囊系肘后，何以致契阔，绕腕
双跳脱。”胡姬年十五，春日独当垆，长裙连理带，广袖
合欢襦。头上蓝田玉，耳后大秦珠。一顾倾人城，再顾
倾人国。岂不念倾城与倾国，佳“人难再得。”我昔初入
椒房时，讵减班姬与飞燕。朝逾金梯上凤楼，暮下琼
钩息鸾殿。柏梁昼夜香，锦帐自飘飏。笙歌枣下曲，琵
琶《陌上桑》。探揣箱中取刀尺，拂拭机上断流黄。情人
逐情虽可恨，复畏边远乏衣裳。已缫一茧催衣缕，复
捣百和薰衣香。犹忆去时腰大小，不知今日身短长。
卢家兰室桂为“梁，中有郁金苏合香。头上金钗十二
行，足下丝履五文章。珊瑚挂镜烂生光，平头奴子擎
履箱。后宫不惬茱萸芳，夜夜争开苏合房。愿奉更衣
兰麝气，恐君马到自惊香。”“画阁朱楼尽相望，红桃绿
柳垂檐向。罗帏送上七香车，宝扇迎归九华帐。若耶
溪傍采莲女，笑隔荷花共人语。日照新妆水底明，风
吹合殿空中举。花际徘徊双蛱蝶，池边顾步两鸳鸯。
倾国倾城汉武帝，为云为雨楚襄王。贱日岂殊众，贵
来方悟稀。邀人傅脂粉，不自著罗衣。眉黛夺将萱草
色，红裙妒杀石榴花。谁道五丝能续命，却令今日死
君家。”“桃李花开覆井阑，朱楼落日卷帘看。愁来欲奏
《相思曲》，抱得秦筝不忍弹。”“云想衣裳花想容，春风拂
槛露华浓。若非群玉山头见，会向瑶台月下逢。”“骏马
骄行踏落花，垂鞭直拂五云车。美人一笑褰珠箔，遥
指红楼是妾家。”“春江月出大堤平，堤上女郎连袂行。
唱尽新词欢不见，红霞映树鹧鸪鸣。”“蓬莱阙下是天
家，上路新回白鼻䯄。急管昼催平乐酒，春衣夜宿杜
陵花。”丽情艳句，粉黛“无色，足使世人遂为情。”《死如》盛
时不可再，百年忽我遒。生存华屋处，零落归山丘。生
时游国都，死没弃中野。朝发高堂上，暮宿黄泉下。南
登碣石馆，遥望黄金台。“丘陵尽乔木，昭王安在哉？霸
图恨已矣，驱马复归来。”阴房鬼火青，坏道哀湍泻。美
人为黄土，况乃粉黛假。落日吊山鬼，回风吹女萝。古
墓樵人识。前朝楚水流。滕王高阁临江渚，佩玉鸣銮
罢歌舞。阁中帝子今何在？槛外长江空自流。路逢故
老长叹息，世事回还不可测。昔时青楼对歌舞，今日
黄埃聚荆棘。山川满目泪沾衣，富贵荣华能几时。不
见只今汾水上，惟有年年秋雁飞。昼携壮士破坚阵，
夜接词人赋华屋。都邑缭绕西山阳，桑榆“漫漫漳河曲。城郭为墟人代改，但见西园明月在。昔人豪贵信
陵君，今人耕种信陵坟。荒城虚照碧山月，古木尽入
苍梧云。君不见梁王池上月，曾照梁王尊酒中。梁王
已去明月在，黄鹂愁醉啼春风。楼下长江百丈清，山
头落日半轮明。君王旧迹今人赏，转见千秋万古情。
《城边路》，今人犁田。昔人墓”，岸上沙，昔时江水今人家。
马嘶古戍行人歇，麦秀空城泽雉飞。风吹叶落填宫
井，火入荒陵化宝衣。门外尘凝张乐榭，水边香灭按
歌台。渭水故都秦二世，咸阳秋草汉诸陵。香消南国
美人尽，怨入东风芳草多。芳草自生宫殿处，牧童谁
识帝王城。梦渚草长迷楚望，夷陵土黑有秦灰。坟穿
大泽埋金“剑，庙枕长流挂铁衣。树隔五陵秋色早，水
连三晋夕阳多。鸦噪暮云归古堞，雁迷寒雨下空壕。
渔人遗火成寒烧，牧笛吹风起夜波。东风近墓吹芳
芷，落日深山哭杜鹃。犹似含颦望巡狩，九疑如黛隔
湘川。娥眉没后巡游少，瓦落官墙见野蒿。云连襄国
天边去，树绕漳河地里来。弦管变成山鸟弄，绮罗留
作野花开。鸟下绿芜秦苑夕，蝉鸣黄叶汉宫秋。弩台
雨坏逢金镞，香径泥销露玉钗。宋祖凌歊乐未回，三
千歌舞宿层台。行殿有基荒荠合，寝园无主野棠开。
人世几回伤往事，山形依旧枕寒流。孤城尽日空花
落，三户无人自鸟啼。”“越王勾践破吴归，义士还家尽
锦衣。宫女如花满春殿，只今惟有鹧鸪飞。”“洞庭西望
楚江分，水尽南天不见云。日落长沙秋色远，不知何
处吊湘君？”“旧苑荒台杨柳新，菱歌清唱不胜春。只今
惟有西江月，曾照吴王宫里人。”“西原驿路挂城头，客
散江亭雨未休。君去试看汾水上，白云犹似汉时秋。”
“玉楼倾侧粉墙空，重叠青山绕故宫。武帝去来红袖
尽，野花黄蝶领《春风。吊古》诸作，兴悲幻劫，寄慨沧桑。
世念可灰，无常顿悟如。青溪千馀仞，中有一道士。云
生梁栋间，风出窗户里。借问此阿谁？云是鬼谷子。翡
翠戏兰苕，容色更相鲜。绿萝结高林，蒙笼盖一山。中
有冥寂士，静啸抚清弦。天地能长久，神仙寿不穷。白
玉东华检，方诸西岳童。俄瞻少海北，暂别扶桑东。看
“棋城邑改，辞家墟巷空。穷途悔短计，晚志爱长生。从
师入远岳，结友事仙灵。五芝发金记，九籥隐丹经。事
为名教用，道以神理超。昔闻汾水游，今见尘外镳。远
岩映兰薄，白日丽江皋。天道有迭代，人道无久盈。鄙
哉牛山叹，不及至人情。”结庐在人境，而无车马喧。采
菊东篱下，悠然见南山。轻条象云构，“密叶成翠幄。激
楚伫兰林，回芳薄秀木。缘情生众累，晚悟依道流。诸
境一以宁，天将身世浮。吾爱鬼谷子，青溪无垢氛。囊
括经世道，遗身在白云。林居病时久，水木澹孤清。闲
卧观物化，悠悠念无生。”微雨夜来过，不知春草生。青
山忽已曙，鸟雀绕舍鸣。崖倾景方晦，谷转川如掌。绿
林含萧条，飞阁起弘敞。道人上方至，深夜还独往。日
落群山阴，天秋百泉响。蓐食徇所务，驱牛向东阡。鸡
鸣村巷白，夜色归墓田。始至若有得，稍深遂忘疲。羁
禽响幽谷，寒藻舞涟漪。闲持贝叶书，步出东斋读。真
源了无取，妄迹世所逐。道人庭宇静，苔色连深竹。涉
有本非取，照空不待析。万籁俱缘生，窅然喧中寂。心
境本“同如。鸟飞无遗迹，落日无王事。青山在县门。云
峰向高枕，渔钓入前轩。荷香随坐卧，湖色映晨昏。暮
禽飞上下，江草带青浑。遥爱云木秀，初疑路不同。安
知清流转，偶与前山通。晚知清净理，日与人群疏。藉
草饭松屑，焚香看道书。结庐对中岳，青翠常在门。遂
耽水木兴，尽作渔樵言。日色隐空谷，蝉声喧暮村。最
闻道士语，偶见清净源。”隐几阅吹叶，乘秋眺归根。夜
来闻清磬，月出苍山空。空山满清听，水树相玲珑。回
廊映密竹，秋殿隐深松。灯影落前溪，夜色水声中。久
与林壑辞，及来松杉大，偶兹近精庐，数预名僧会，有
时逐渔樵，永日不冠带，凄凄去亲爱，汎汎入烟雾。归
棹洛阳人，残钟广陵树。空“馆忽相思，微钟坐来歇。新
晴村落外，处处烟景异。片水明断崖，馀霞入古寺。向
山开霁色，步出豁幽性。返照乱流明，寒空千嶂净。石
门有馀好，霞残月欲映。”上诣远公庐，“孤峰悬一径。云
里隔窗火，松间下山磬。客到两忘言，猿心与禅定。悠
悠雨初霁，独绕清溪曲。引杖试荒泉，解带围新竹。山
光忽西落，池月渐东上。荷风送香气，竹露滴清响。欲
取鸣琴弹，恨无知音赏。扶桑延初景，羽盖凌晨霞。倏
欻造西域，嬉游金母家。碧津湛洪源，灼烁敷荷花。真
气溢绛府，自然思无邪。庞公南郡人，家在襄阳里。何
处偏来往，襄阳东陂是。誓将业田种，终得保妻子。何
言二千石，乃欲劝吾仕。鹳鹊窠茂林，鼋鼍穴深水。万
物从所欲，吾心亦如此。草色新雨中，松声晚窗里。及
兹契幽绝，自是荡心耳。虽无宾主意，颇得清净理。兴
尽方下山，何必待之子。朝游访名山，山远在空翠。氛
氲亘百里，日入行始至。谷口闻钟声。林端识香气，翠
微终南里。雨后宜返照。闭门久沉冥，杖策一登眺。遂
造幽人居，始知静者妙。种桑百馀树，种麦三十亩。衣
食既有馀，时时会宾友。夏来菰米饭，秋至菊花酒。日暮闲园里，团团荫榆柳。酩酊乘夜归，凉风吹户牖。中
岁尚微道，始知将谷神。”“抗策还南山，水木自相亲。深
林开一道，青嶂成四邻。二室凌青天，三花含紫烟。中
有蓬海客，宛疑麻姑仙。道在喧莫染，迹高想已绵。时
粲金鹅蕊，屡读《古苔篇》。”“茫茫大梦中，惟我独先觉，腾
转风火来，假合作容貌。灭除昏疑尽，领略入精要。澄
虑观此身，因得通寂照。朗悟前后际，始知金仙妙。牛
羊下山小，烟火隔云深。一迳入溪色，数家连竹阴。藏
虹辞晚雨，惊隼落残禽。累劫从初地，为童忆聚沙。坐
觉诸天近，空香送落花。”夜宿翠微半，高楼闻暗泉。渔
“舟带远火，山磬发孤烟。深入泉源去，遥从树杪回。香
随青霭散，钟过白云来。归来物外情，负杖阅崖耕。源
水看花入，幽林采药行。野人相问姓，山鸟自呼名。去
去独吾乐，无能愧此生。中岁颇好道，晚家南山陲。兴
来每独往，胜事空自知。行到水穷处，坐看云起时。”偶
然值林叟，谈笑忘还期。独坐幽篁里，“弹琴复长啸。深
林人不知，明月来相照。落日池上酌，清风松下来。”独
坐悲双鬓，空堂欲二更。雨中山果落，灯下草虫鸣。白
发终难变，黄金不可成。欲知除老病，惟有学无生。万
壑树参天，千山响杜鹃。山中一夜雨，树杪百重泉。松
下问童子，言师采药去。只在此山中，云深不知处。偶
来松树下，高枕石头眠。“山中无历日，寒尽不知年。危
石才通鸟道，空山更有人家。桃源定在何处，涧水浮
来落花。桃红复含宿雨，柳绿更带朝烟。花落家僮未
扫，鸟啼山客犹眠。草衣不鍼复不线，两耳垂肩眉覆
面。此僧年纪那得知，手种青松大十围。心将流水同
清净，身与浮云无是非。遥看一处攒云树，近入千家
散花竹。樵客初传汉姓名，居人不改秦衣服。初因避
地去人间，更闻成仙遂不还。峡里谁知有人事，世中
遥望空云山。”山寺鸣钟昼已昏，渔梁渡头争渡喧。人
随沙岸向江村，余亦乘舟归鹿门。鹿门月照开烟树，
忽到庞公栖隐处。岩扉松迳长寂寥，惟有幽人自来
去。常爱武陵郡，羡君将远寻。空怜世界迫，“孤负桃源
心。洛阳遥想桃源隔，野水闲流春自碧。花下常迷楚
客船，洞中时见秦人宅。小隐山人十洲客，莓苔为衣
双耳白。青编为我忽降书，暮雨虹霓一千尺。赤城门
闭六丁直，晓日已烧东海色。朝天半夜闻玉鸡，星斗
离离碍龙翼。月在上方诸品净，僧持半偈万缘空。片
石孤峰窥色相，清池皓月照禅心。真僧出世心无事，
静夜名香手自焚。窗临绝涧同流水，客至孤峰扫白
云。上方月晓闻僧语，下界林疏见客行。愿得远公知
姓字，焚香洗钵过馀生。双树为家思旧壑，千花成塔
礼寒山。药炉有火丹应伏，云碓无人水自舂。”“山钟夜
渡空江水，汀月寒生古石楼。海岸夜中常见日，仙宫
深处却无山。犬随鹤去游诸洞，龙作人来问大还。风
吹药蔓迷樵径，水暗芦花失钓船。湘中老人读《黄老》，
手援紫藟坐碧草，春至不知湘水深，日暮忘却巴陵
道，无事经年别远公，帝城钟晓忆西峰，炉烟销尽寒
灯晦。童子开门雪满松。磐石垂萝只是家，回头犹看
五枝花，松间寂寂无烟火，应服朝来一片霞。”翠“岭香
台出半天，万家烟树满晴川。诸僧近住不相识，坐听
微钟忆往年。红霞紫气甚氤氲，绛节青童迎少君。忽
从林下升天去，空使时人礼白云。冲元清旷，爽气袭
人，如寒泉漱齿，烦嚣顿除。神丹入口，凡骨立蜕。”已上
摘赏篇什。选波斯宝析栴檀香，各极才品，各写性灵，
意致虽殊，妙境则一。冥搜而妙悟之，诗家三昧，思过
半矣。